塞下曲·饮马渡秋水
王昌龄
饮马渡秋水,水寒风似刀。
平沙日未没,黯黯见临洮。
昔日长城战,咸言意气高。
黄尘足今古,白骨乱蓬蒿。
塞下曲·鹫翎金仆姑
卢纶
鹫翎金仆姑,燕尾绣蝥弧。
独立扬新令,千营共一呼。
①鹫翎:箭尾羽毛。金仆姑:神箭名。
②燕尾:旗的两角叉开,若燕尾状。蝥(máo,一说音wù)弧:旗名。
③独立:犹言屹立。扬新令:扬旗下达新指令。